Prijedlog ODLUKE EUROPSKOG PARLAMENTA I VIJEĆA o aktivaciji Europskog fonda za prilagodbe globalizaciji u skladu s točkom 13. Međuinstitucijskog sporazuma od 2. prosinca 2013. između Europskog parlamenta, Vijeća i Komisije o proračunskoj disciplini, suradnji u proračunskim pitanjima i dobrom financijskom upravljanju (zahtjev EGF/2012/007 IT/VDC Technologies iz Italije) /* COM/2014/0119 final */





OBRAZLOŽENJE U članku 12. Uredbe Vijeća (EU, Euratom) br. 1311/2013, kojom se uspostavlja višegodišnji financijski okvir za razdoblje 2014. – 2020.[1], omogućuje se aktiviranje Europskog fonda za prilagodbe globalizaciji (EGF) u okviru godišnje gornje granice od 150 milijuna EUR (cijene 2011.) iznad odgovarajućih naslova financijskog okvira. Pravila koja se primjenjuju na doprinose iz EGF-a za prijave podnesene do 31. prosinca 2013. utvrđena su Uredbom (EZ) br. 1927/2006 Europskog parlamenta i Vijeća od 20. prosinca 2006. o osnivanju Europskog fonda za prilagodbe globalizaciji.[2] Italija je 31.8.2012. predala zahtjev EGF/2012/007 IT/VDC Technologies za financijski doprinos iz EGF-a, slijedom otpuštanja viška radne snage u društvu VDC Technologies SpA i jednom njegovom dobavljaču u Italiji. Nakon detaljnog pregleda ovog zahtjeva Komisija je zaključila u skladu s člankom 10. Uredbe (EZ) br. 1927/2006 da su uvjeti za stjecanje financijskog doprinosa na temelju ove Uredbe ispunjeni. SAŽETAK ZAHTJEVA I ANALIZA Glavni podaci: || Referentni broj EGF-a || EGF/2012/007 Država članica || Italija Članak 2. || (a) Primarno poduzeće || VDC Technologies SpA Dobavljači i daljnji proizvođači || 1 Referentno razdoblje || 26.2.2012. – 25.6.2012. Datum početka pružanja usluga prilagođenih potrebama || 30.11.2012. Datum podnošenja zahtjeva || 31.8.2012. Otpuštanja tijekom referentnog razdoblja || 1 164 Otpuštanja prije i nakon referentnog razdoblja || 54 Ukupno prihvatljivih otpuštanja || 1 218 Otpušteni radnici za koje se očekuje da će sudjelovati u mjerama || 1 146 Izdaci za usluge prilagođene potrebama (EUR) || 5 698 620 Izdaci za provedbu EGF-a[3] (EUR) || 323 350 Izdaci za provedbu EGF-a (%) || 5,4 % Ukupan proračun (EUR) || 6 021 970 Doprinos iz EGF-a (50%) (EUR) || 3 010 985 1. Zahtjev je predstavljen Komisiji 31. kolovoza 2012. i nadopunjavan dodatnim podacima do 6. rujna 2013. 2. Zahtjevom su ispunjeni uvjeti za provedbu EGF-a kako je utvrđeno člankom 2. točkom (a) Uredbe (EZ) br. 1927/2006, a podnesen je u roku od 10 tjedana navedenom u članku 5. te Uredbe. Poveznica između otpuštanja i velikih strukturnih promjena u tokovima svjetske trgovine nastalih zbog globalizacije 3. Riječ je o društvu VDC Technologies SpA i njegovom dobavljaču te podružnici u 100%-tnom vlasništvu, društvu Cervino Technologies Srl. Društvo VDC Technologies SpA proizvodilo je televizore, televizijske monitore i televizijske ekrane te klima-uređaje. Društvo Cervino Technologies Srl proizvodilo je plastične kalupe koji se koriste u izradi televizora, televizijskih monitora i televizijskih ekrana. Riječ je o sektorima gospodarske djelatnosti razvrstanima prema odjeljku 26. NACE[4]-a „Proizvodnja računala te elektroničkih i optičkih proizvoda” i odjeljku 27. „Proizvodnja električne opreme”. 4. Kako bi se uspostavila poveznica između otpuštanja i velikih strukturnih promjena u tokovima svjetske trgovine nastalih zbog globalizacije, Italija tvrdi da su dotični sektori u EU-u bili izloženi ozbiljnim gospodarskim poremećajima uslijed pojačane konkurencije iz trećih zemalja, osobito Kine. 5. Uvoz u zemlje EU-27 proizvoda iz Kine razvrstanih prema odjeljku 76. SITC[5]-a „ Telekomunikacije i oprema za snimanje i reprodukciju zvuka” povećao se između 2008. i 2011. za 18,7 %. Tijekom istog razdoblja kineski je udio u uvozu takvih proizvoda u zemlje EU 27 porastao s 44,0 % na 52,2 %[6]. Može se smatrati da je ta promjena u tokovima svjetske trgovine značajno utjecala na razine zaposlenosti, jer je u sektoru proizvodnje računalnih, elektroničkih i optičkih proizvoda u EU-u tijekom razdoblja od 2008. do 2011. izgubljeno oko 121 000 radnih mjesta, što predstavlja smanjenje za 7%[7]. Dokaz broja otpuštanja i sukladnosti s kriterijima iz članka 2. točke (a) 6. Italija je predala ovaj zahtjev na temelju intervencijskih kriterija iz članka 2. točke (a) Uredbe (EZ) br. 1927/2006 kojima se traži najmanje 500 otpuštanja tijekom četveromjesečnog razdoblja u poduzeću iz države članice, što obuhvaća radnike koji su proglašeni viškom u poduzećima dobavljačima i daljnjim proizvođačima. 7. U zahtjevu su navedena 1 164 otpuštanja u društvu VDC Technologies tijekom četveromjesečnog razdoblja od 26. veljače 2012. do 25. lipnja 2012. te daljnja 54 otpuštanja izvan referentnog razdoblja, ali povezana s istim postupkom kolektivnog otpuštanja viška radnika. Izračun svih ovih otpuštanja izvršen je u skladu s člankom 2. drugim stavkom drugom alinejom Uredbe (EZ) br. 1927/2006. Objašnjenje nepredvidive prirode tih otpuštanja 8. Talijanska nadležna tijela tvrde da iako je društvo VDC Technologies između 2007. i kraja 2009. bilo jedno od najvećih proizvođača televizora u EU-u u smislu obujma, krajem 2009. društvo je trajno prekinulo sve proizvodne aktivnosti u svojoj tvornici u Anagniju (Frosinone), a radnici su iskoristili program cassa integrazione guadagni (CIG)[8]. Prema talijanskim nadležnim tijelima ova je situacija uzrokovana različitim faktorima, kao što su smanjenje potražnje za plazma televizorima u korist LCD televizora, nepovoljni tečaj eura prema dolaru od 2008. nadalje te smanjenje tržišnih cijena televizora djelomično slijedom smanjenih troškova proizvodnje. 9. Poduzete su mjere za oživljavanje društva, a 2010. i 2011. s potencijalnim su kupcem pokrenuti pregovori o preuzimanju društva VDC Technologies SpA. No budući da s vjerovnicima nije postignut nikakav sporazum, društvo VDC Technologies SpA proglasilo je bankrot 25. lipnja 2012. Društvo Cervino Technologies Srl proglasilo je bankrot 5.rujna 2012. Identifikacija poduzeća u kojima se provode otpuštanja i ciljanih kategorija radnika 10. Zahtjev se odnosi na 1 218 otpuštanja (1 164 u društvu VDC Technologies SpA i 54 u društvu Cervino Technologies Srl). 11. Talijanska su nadležna tijela procijenila da će 1 146 otpuštenih radnika sudjelovati u koordiniranom paketu usluga prilagođenih potrebama. 12. Obuhvaćene je radnike moguće raščlaniti kako slijedi: Kategorija || Broj || Postotak Muškarci || 1 057 || 92,2 Žene || 89 || 7,8 Građani Europske unije || 1 145 || 99,9 Građani zemalja koje nisu članice Europske unije || 1 || 0,1 15 – 24 godine || 0 || 0,0 25 – 54 godine || 713 || 62,2 55 – 64 godine || 432 || 37,7 > 64 godine || 1 || 0,1 13. Među radnicima obuhvaćenima programom pomoći 69 ih ima dugotrajni zdravstveni problem ili invalidnost. 14. S obzirom na kategorije zanimanja radnike je moguće raščlaniti kako slijedi: Kategorija || Broj || Postotak Tehničari i srodna zanimanja || 1 097 || 95,7 Administrativni pomoćnici || 27 || 2,4 Uslužni i prodajni radnici || 22 || 1,9 15. U skladu s člankom 7. Uredbe (EZ) br. 1927/2006 Italija je potvrdila da se primjenjuje i da će se nastaviti primjenjivati politika ravnopravnosti između žena i muškaraca i nediskriminacije tijekom različitih faza provedbe i, posebno, pristupa EGF-u. Opis predmetnog područja, njegovih nadležnih tijela i dionika 16. Objekti društava VDC Technologies SpA i Cervino Technologies Srl u kojima su provedena otpuštanja nalaze se u pokrajini Frosinone razine NUTS-3 (ITI45) u regiji Lacij (ITI4) razine NUTS 2. 17. Talijansko Ministarstvo rada i socijalne politike i regija Lacij (Glavna uprava za radnu politiku i sustave za usmjeravanje i obuku) nadležna su tijela za provedbu mjera. 18. Talijanske su vlasti uspostavile lokalnu mrežu podrške sastavljenu od predstavnika lokalnih i regionalnih nadležnih tijela (općine, provincija, regija), sindikata (CGIL USB, CISAL, CISL, UIL, UGL) i organizacija poslodavaca. Predviđeni učinak otpuštanja s obzirom na lokalnu, regionalnu ili ukupnu zaposlenost 19. Prema talijanskim nadležnim tijelima globalizacija je snažno utjecala na gospodarsku aktivnost i zapošljavanje u regiji Lacij. Godine 2011. regionalni je BDP smanjen za −0,3 %[9], a iz podataka za prvu polovinu 2012. vidljivo je smanjenje izvoza u glavnim industrijskim sektorima u regiji (−28,3 % za naftne proizvode, −19 % za prijevozna sredstva, −6,3 % za kemijske proizvode, −0,7 % za elektroniku[10]). Ukupna zaposlenost u Laciju pala je za −0,2 % u 2011. te za −0,7 % u prvom kvartalu 2012. Stopa nezaposlenosti u Laciju povećala se s 8,5 % 2009. na 10,8 % 2012.[11]. 20. Kako bi se ograničio utjecaj ove gospodarske situacije, talijanska su nadležna tijela opsežno koristila instrumente poput CIG-a. Prema talijanskim nadležnim tijelima u prvih sedam mjeseci 2012. ukupna je potpora putem CIG-a povećana za 31 % u Laciju, što premašuje ukupnu potporu za Italiju u cjelini. U pokrajini Frosinone došlo je do značajnog povećanja u broju sati za industriju (s 1,9 milijuna na 3,9 milijuna). 21. Do otpuštanja je stoga došlo u regionalnom i lokalnom kontekstu u kojem se broj zaposlenika u industriji smanjuje. Talijanska nadležna tijela očekuju da će otpuštanja snažno negativno utjecati na tržište rada na tom području te da će pogoršati gospodarsku situaciju, posebice među dobavljačima poduzeća. Usklađeni paket usluga prilagođenih potrebama koje treba financirati i specifikacija predviđenih troškova, uključujući njegovu komplementarnost s djelovanjima koja se financiraju sredstvima strukturnih fondova 22. Kombinacijom svih sljedećih mjera oblikuje se usklađeni paket usluga prilagođenih potrebama kojemu je cilj ponovno uključivanje otpuštenih radnika na tržište rada: – Profesionalna orijentacija/ocjenjivanje vještina (Orientamento professionale/bilancio di competenza): Svi će ciljani radnici primiti informacije, savjete i usluge mentorstva prilagođene potrebama putem lokalnih centara za zapošljavanje koji će poslužiti kao poveznica između radnika i davatelja usluga profesionalne orijentacije. – Osposobljavanje (Formazione): Svi će ciljani radnici sudjelovati u tečajevima osposobljavanja u područjima i sektorima s dobrim mogućnostima razvoja koji odgovaraju prepoznatim potrebama na tržištu rada. – Usluge pojedincima (Servizi alla persona/Voucher di conciliazione): Radnici koji žive s osobama kojima je potrebna skrb (kao što su uzdržavana djecu, starije osobe ili osobe s invaliditetom) primit će paušalni iznos od najviše 1 000 EUR po radniku radi pokrivanja troškova usluga skrbi. – Dodatak za teritorijalnu mobilnost (Bonus per la mobilità territoriale): Radnici koji se zaposle u poduzećima udaljenima više od 100 km od njihova mjesta boravišta dobit će dodatak za mobilnost u iznosu od najviše 5 000 EUR po radniku za troškove preseljenja i putovanja. Dodatak će biti isplaćen samo nakon predočenja dokaza o nastalim troškovima. Provodit će se redovite provjere radi nadzora dodjele tih sredstava. – Podrška poduzetništvu (Supporto all’imprendiorialità): Radnici će moći sudjelovati u pozivu na podnošenje prijedloga za predstavljanje poslovnog projekta. Poslovni inovacijski centar u Laciju (BIC Lacij) odabrat će projekte koji će primiti potporu, a oni će od Centra primiti pravne, administrativne, marketinške i financijske savjete i doprinos u maksimalnom iznosu od 2 000 EUR po radniku radi pokrivanja početnih troškova i troškova usluga koje Centar nudi. – Dodatak za zapošljavanje (Bonus assunzione): Poduzeća koja zaposle otpuštene radnike na stalni ugovor ili na barem 24 mjeseca primit će stimulaciju za zapošljavanje u visini od 6 000 EUR po radniku. – Dodatak za sudjelovanje (Indennità di partecipazione): Radnici koji sudjeluju u mjerama za traženje zaposlenja i osposobljavanje primat će dodatak za sudjelovanje u prosječnom iznosu od 500 EUR mjesečno tijekom najviše četiri mjeseca. Iznos svakog dodatka obračunat će se prema stvarnom sudjelovanju svakog radnika u tim mjerama. 23. Izdacima za provedbu EGF-a uvrštenima u zahtjev u skladu s člankom 3. Uredbe (EZ) br. 1927/2006 obuhvaćene su aktivnosti pripreme, upravljanja i nadzora te informiranja i oglašavanja. 24. Usluge prilagođene potrebama koje su predstavile talijanske vlasti predstavljaju aktivne mjere na tržištu rada u okviru prihvatljivih djelovanja utvrđenih u članku 3. Uredbe (EZ) br. 1927/2006. Talijanske vlasti procjenjuju da ukupni troškovi iznose 6 021 970 EUR, od čega izdaci za usluge prilagođene potrebama iznose 5 698 620 EUR, a izdaci za provedbu EGF-a iznose 323 350 EUR (5,4 % ukupnog iznosa). Ukupno se od EGF-a traži doprinos u iznosu od 3 010 985 EUR (50 % ukupnih troškova). Djelovanja || Predviđeni broj ciljanih radnika || Predviđeni trošak po ciljanom radniku (EUR) || Ukupni troškovi (EGF i nacionalno sufinanciranje) (u EUR) Usluge prilagođene potrebama (prvi stavak članka 3. Uredbe (EZ) br. 1927/2006) Profesionalna orijentacija / ocjenjivanje vještina (Orientamento professionale/bilancio di competenza) || 1 146 || 470 || 538 620 Osposobljavanje (Formazione) || 1 146 || 2 000 || 2 292 000 Usluge pojedincima (Servizi alla persona/Voucher di conciliazione) || 150 || 1 000 || 150 000 Dodatak za teritorijalnu mobilnost (Bonus per la mobilità territoriale) || 42 || 5 000 || 210 000 Poticanje poduzetništva (Supporto all’imprendiorialità) || 300 || 2 000 || 600 000 Dodatak za zapošljavanje (Bonus assunzione) || 300 || 6 000 || 1 800 000 Dodatak za sudjelovanje (Indennità di partecipazione) || 54 || 2 000 || 108 000 Ukupno usluge prilagođene potrebama || || 5 698 620 Izdaci za provedbu EGF-a (treći stavak članka 3. Uredbe (EZ) br. 1927/2006) Aktivnosti pripreme || || 40 350 Upravljanje || || 100 000 Informiranje i promidžba || || 35 000 Kontrolne aktivnosti || || 148 000 Ukupno izdaci za provedbu EGF-a || || 323 350 Ukupno predviđeni troškovi || || 6 021 970 Doprinos iz EGF-a (50% ukupnih troškova) || || 3 010 985 25. Italija potvrđuje da se prethodno opisanim mjerama nadopunjuju aktivnosti koje se financiraju iz strukturnih fondova i da će svako dvostruko financiranje biti spriječeno. Dan(i) kada je počelo ili će početi pružanje usluga prilagođenih potrebama ugroženih radnika 26. Italija je 30. studenoga 2012. počela pružati usluge prilagođene potrebama ugroženih radnika obuhvaćene usklađenim paketom čije se sufinanciranje traži u prijedlogu upućenom EGF-u. Stoga ovaj datum predstavlja početak razdoblja prihvatljivosti u pogledu pomoći koju EGF može odobriti. Postupci savjetovanja sa socijalnim partnerima 27. Prema talijanskim nadležnim tijelima, svi uključeni socijalni partneri sudjelovali su na sastanku koji su u siječnju 2013. održala nacionalna i regionalna nadležna tijela, a tijekom tog sastanka raspravljalo se o aktivnostima reintegracije otpuštenih radnika na tržište rada. Sastanci socijalnih partnera održavali su se do lipnja 2013. te je aktivirana lokalna mreža podrške uz uključivanje različitih lokalnih partnera. 28. Talijanska su nadležna tijela potvrdila usklađenost kolektivnog otpuštanja viška radnika sa zahtjevima navedenima u nacionalnom zakonodavstvu i zakonodavstvu EU-a. Obavijesti o djelovanjima koja su obvezna na temelju nacionalnog zakonodavstva ili u skladu s kolektivnim ugovorima 29. U odnosu na kriterije navedene u članku 6. Uredbe (EZ) br. 1927/2006, talijanska su nadležna tijela u svojem zahtjevu: · - potvrdila da se financijskim doprinosom iz EGF-a ne zamjenjuju mjere za koje su odgovorna poduzeća na temelju nacionalnog prava ili kolektivnih ugovora; · - dokazala da se djelatnostima pruža potpora pojedinačnim radnicima te da se one ne smiju upotrebljavati za restrukturiranje poduzeća ili sektora; · - potvrdila da se za prethodno navedena prihvatljiva djelovanja ne prima pomoć iz drugih financijskih instrumenata Europske unije. Sustavi upravljanja i kontrole 30. Italija je obavijestila Komisiju da će financijskim doprinosom na nacionalnoj razini upravljati talijansko Ministarstvo rada i socijalne politike (Opća uprava za aktivne i pasivne politike), u okviru kojeg jedan ured (ufficio) djeluje kao upravljačko nadležno tijelo, drugi ured djeluje kao nadležno tijelo za certificiranje, a treći kao nadležno tijelo za reviziju. Regija Lacij sudjelovat će kao posredničko tijelo za upravljačko nadležno tijelo na regionalnoj razini. Prijava sadrži detaljan opis sustava upravljanja i kontrole u kojem se utvrđuju odgovornosti organizacija koje sudjeluju na nacionalnim i regionalnim razinama. Financiranje 31. Na temelju zahtjeva Italije predloženi doprinos iz EGF-a usklađenom paketu usluga prilagođenih potrebama (uključujući izdatke za provedbu EGF-a) iznosi 3 010 985 EUR, što čini 50% ukupnih troškova. Prijedlog Komisije za dodjelu sredstava u okviru Fonda temelji se na informacijama koje je omogućila Italija. 32. Uzimajući u obzir najviši mogući iznos financijskog doprinosa iz EGF-a na temelju članka 12. Uredbe Vijeća (EU, Euratom) br. 1311/2013 te mogućnost prenamjene odobrenih sredstava, Komisija predlaže aktiviranje EGF-a u ukupnom prethodno navedenom iznosu. 33. Predloženu odluku o aktivaciji EGF-a zajednički će donijeti Europski parlament i Vijeće, kao što je utvrđeno u točki 13. Međuinstitucijskog sporazuma od 2. prosinca 2013. između Europskog parlamenta, Vijeća i Komisije o proračunskoj disciplini, suradnji u proračunskim pitanjima i dobrom financijskom upravljanju[12]. 34. Komisija zasebno upućuje zahtjev za prijenos kako bi se u proračun za 2014. unijela odobrena sredstva za određene preuzete obveze u skladu sa zahtjevima iz točke 13. Međuinstitucijskog sporazuma od 2. prosinca 2013. Izvor odobrenih sredstava plaćanja 35. Odobrena sredstva dodijeljena proračunskoj liniji EGF-a u proračunu za 2014. upotrebljavat će se za pokrivanje iznosa od 3 010 985 EUR koji je potreban za postojeći zahtjev. Prijedlog ODLUKE EUROPSKOG PARLAMENTA I VIJEĆA o aktivaciji Europskog fonda za prilagodbe globalizaciji u skladu s točkom 13. Međuinstitucijskog sporazuma od 2. prosinca 2013. između Europskog parlamenta, Vijeća i Komisije o proračunskoj disciplini, suradnji u proračunskim pitanjima i dobrom financijskom upravljanju (zahtjev EGF/2012/007 IT/VDC Technologies iz Italije) EUROPSKI PARLAMENT I VIJEĆE EUROPSKE UNIJE, uzimajući u obzir Ugovor o funkcioniranju Europske unije, uzimajući u obzir Uredbu (EZ) br. 1927/2006 Europskog parlamenta i Vijeća od 20. prosinca 2006. o osnivanju Europskog fonda za prilagodbe globalizaciji[13], a posebno njezin članak 12. stavak 3., uzimajući u obzir Međuinstitucionalni sporazum od 2. prosinca 2013. između Europskog parlamenta, Vijeća i Komisije o proračunskoj disciplini, suradnji u proračunskim pitanjima i dobrom financijskom upravljanju[14], a posebno njegovu točku 13., uzimajući u obzir prijedlog Europske komisije[15], budući da: (1) Europski fond za prilagodbe globalizaciji (EGF) osnovan je radi pružanja dodatne potpore radnicima koji su otpušteni kao višak slijedom velikih strukturnih promjena u tokovima svjetske trgovine nastalih zbog globalizacije te da bi im se olakšala reintegracija na tržište rada. (2) EGF ne premašuje maksimalni godišnji iznos od 150 milijuna eura (cijene 2011.) kao što je utvrđeno u članku 12. Uredbe Vijeća (EU, Euratom) br. 1311/2013 kojom se uspostavlja višegodišnji financijski okvir za razdoblje 2014. – 2020.[16] (3) Italija je 31. kolovoza 2012. predala zahtjev za aktiviranje EGF-a u vezi s otpuštanjima u poduzeću VDC Technologies SpA i jednom dobavljaču te ga je do 6. rujna 2013. dopunjavala dodatnim informacijama. Ovaj zahtjev sukladan je zahtjevima za određivanje financijskih doprinosa kako je utvrđeno člankom 10. Uredbe (EZ) br. 1927/2006. Komisija stoga predlaže oslobađanje iznosa od 3 010 985 EUR. (4) Sredstva iz EGF-a bi se dakle trebala mobilizirati kako bi se osigurao financijski doprinos u vezi sa zahtjevom koji je podnijela Italija, DONIJELI SU OVU ODLUKU: Članak 1. U okviru općeg proračuna Europske unije za financijsku godinu 2014. osigurava se 3 010 985 EUR iz Europskog fonda za prilagodbe globalizaciji (EGF) za odobrena sredstva za plaćanje i za preuzete obveze. Članak 2. Ova Odluka objavljuje se u Službenom listu Europske unije. Sastavljeno u Bruxellesu Za Europski parlament Za Vijeće Predsjednik Predsjednik [1] SL L 347, 20.12.2013., str. 884. [2] SL L 406, 30.12.2006., str. 1. [3] U skladu s trećim stavkom članka 3. Uredbe (EZ) br. 1927/2006. [4] Statistička klasifikacija gospodarskih djelatnosti revizija 2. http://ec.europa.eu/eurostat/ramon/nomenclatures/index.cfm?TargetUrl=LST_NOM_DTL&StrNom=NACE_REV2&StrLanguageCode=EN&IntPcKey=&StrLayoutCode=HIERARCHIC [5] Standardna međunarodna trgovinska klasifikacija, revizija 4. http://unstats.un.org/unsd/publication/SeriesM/SeriesM_34rev4E.pdf [6] Izvor: Eurostat (mrežna oznaka podataka: DS_018995). [7] Izvor: Eurostat (mrežna oznaka podataka: lfsq_egan22d). [8] Program CIG sastoji se od financijskih pogodnosti koje suspendiranim radnicima ili onima koji rade skraćeno radno vrijeme isplaćuje Nacionalni institut za socijalnu sigurnost (Istituto nazionale della previdenza sociale – INPS). [9] Izvor: ISTAT. [10] Izvor: Banca d’Italia. [11] Izvor: Eurostat. [12] SL C 373, 20.12.2013., str. 1. [13] SL C 406, 30.12.2006., str. 1. [14] SL C 373, 20.12.2013., str. 1. [15] SL C […], […], str. […]. [16] SL L 347, 20.12.2013., str. 884.